# **Proiectul DECIZIEI ETAPEI DE ÎNCADRARE**

Ca urmare a solicitării de emitere a acordului de mediu adresată de **SIMA GHERGHINA** , cu domiciliul în com. Jijila, sat Jijila, str. Rampei, nr. 2, jud. Tulcea, înregistrată la APM Tulcea cu nr. 8263/01.08.2016, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare,

autoritatea competentă pentru protecţia mediului **APM Tulcea** decide, ca urmare a consultărilor desfăşurate în cadrul şedinţei Comisiei de Analiză Tehnică din data de 25.01.2017, că proiectul **„CONSTRUIRE LOCUINŢĂ ”,** propus a se realiza in intravilanul localităţii Jijila, com Jijila, str. Orizontului, nr. 4, judeţul Tulcea**, nu necesita parcurgerea celorlalte etape ale procedurii de evaluare adecvată**.

**Justificarea prezentei decizii**:

 I. Motivele care au stat la baza luării deciziei etapei de încadrare în procedura de evaluare adecvată sunt următoarele:

- proiectul propus intră sub incidența art.28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece amplasamentul proiectului se suprapune cu aria protejata ROSPA0073 Măcin-Niculiţel .

- amplasamentul se află în intravilan, str. Orizontului, nr. 4, sat Jijila, com. Jijila, judeţul Tulcea, identificat prin număr cadastral 757, carte funciară 33922 în T67,A2520,Cc2521,V2522 . Pe amplasament nu au fost identificate specii de păsări sau alte specii de faună si habitate ale speciilor pentru care a fost declarată aria protejata ROSPA0073 Măcin-Niculiţel si care ar putea fi afectate de implementarea proiectului. Proiectul nu va afecta negativ aria naturală protejată.

- beneficiarul a obtinut Avizul Administratiei Parcului Naţional Munţii Măcinului cu nr.173/ 04.08.2016;

**Localizarea proiectului :**

- amplasamentul se află în intravilanul localităţii Jijila, com Jijila, str. Orizontului, nr. 4, judeţul Tulcea, pe un teren folosinţă actuală A, Cc, conform încadrării cadastrale.

**Caracteristicile proiectului :**

Proiectul prevede lucrări de realizare a unei construcţii cu destinaţia de locuinţă , parter .

Locuinţa va avea o suprafata construita de 247,8 mp , suprafaţă desfăşurată de 247,8 mp. Sistemul constructiv al locuinţei se va realiza din:

* Fundatii din beton armat
* Structura din cărămidă tip BCA şi pereti despărţitori din sistem rigips
* Tâmplărie din PVC cu geam termopan
* Planşeu peste parter din beton armat
* Acoperişul în sistem şarpantă din lemn, cu elemente de cherestea de răşinoase
* Invelitoarea va fi din ţiglă LINDAB

 Alimentarea cu apă: se va realiza din reteaua stradală existentă

 Canalizarea apelor uzate menajere: evacuarea apelor uzate menajere se va realiza intr-un bazin betonat vidanjabil, până la realizarea reţelei de canalizare in zona amplasamentului.

 Energie electrica: se va realiza din reţeaua stradală existentă

 Energie termica: Sobe combustibil solid

**Condiţiile de realizare a proiectului:**

Pentru a preveni si eventual a limita si elimina efectele unui posibil impact negativ (posibil doar pe perioada de desfasurare a lucrărilor) se vor lua de catre beneficiar si antreprenorul general urmatoarele masuri :

* Supravegherea lucrărilor in permanenţă de catre personal specializat si dirigintele de şantier ;
* Reducerea pe cât posibil a perioadei de execuţie a lucrărilor de construcţii;
* Pe parcursul execuţiei întreg perimetrul şantierului va fi împrejmuit pentru a nu afecta vizual împrejurimile. Toate materialele folosite vor fi livrate de catre furnizori acreditaţi, transportul, manipularea si depozitarea lor fără a afecta mediul inconjurător.
* Toate lucrarile se vor desfăşura strict pe amplasament, fără a afecta vecinătăţile.
* Lucrarile nu vor genera zgomote sau vibraţii care sa deranjeze speciile pentru care a fost desemnată aria protejata ROSPA0073 Măcin-Niculiţel.
* Nu se vor folosi echipamente de construcţii mari care sa genereze zgomote si vibraţii.
* Pe parcursul executiei se vor delimita zonele de depozitare pentru diverse materiale de cosntructie, prin grija constructorului luându-se toate măsurile necesare (realizarea de platforme temporare de depozitare, protejarea solului, imprejmuirea zonelor de depozitare, acoperirea materialelor, etc) pentru a preaintampina orice posibila răspandire a acestora pe sol .
* Pe tot parcursul execuţiei se vor lua, prin grija antreprenorului general, toate masurile legate de protejarea biodiversitatii, solului, subsolului, faunei si vegetatiei din jurul amplasamentului.
* Toate deşeurile rezultate, toate resturile si materialele nefolosite rămase se vor colecta si depozita separat, in zone bine delimitate si protejate, fiind preluate, la sfârşitul lucrărilor de către constructor si predate unui operator de salubritate autorizat .

Titularul proiectului va respecta condiţiile impuse prin Certificatul de Urbanism nr.32 din 04.07.2016, emis de Primăria Comunei Jijila .

Titularul proiectului va respecta condiţiile impuse prin Avizul Administratiei Parcului Naţional Munţii Măcinului cu nr.173/04.08.2016;

Se vor respecta prevederile legislaţiei de protecţie a mediului în vigoare .

Titularul proiectului are obligaţia de a notifica în scris APM Tulcea despre orice modificare sau extindere a proiectului survenită de la emiterea Deciziei Etapei de încadrare, înainte de realizarea modificării;

 La finalizarea lucrărilor se va notifica în scris APM Tulcea, GNM – Comisariatul Județean Tulcea, în vederea efectuării controlului de specialitate pentru verificarea respectării prevederilor prezentei decizii și a întocmirii procesului verbal care se anexează și face parte integrantă din procesul verbal de recepție la terminarea lucrărilor.

Conform prevederilor OUG nr. 195 / 2005 privind protectia mediului, aprobata cu modificari prin Legea nr. 264/2006, cu modificarile si completarile ulterioare – răspunderea pentru corectitudinea informatiilor puse la dispoziţia autoritaţii competente pentru protectia mediului si a publicului revine titularului proiectului .

Prezenta decizie a etapei de încadrare este valabilă pe toată perioada punerii în aplicare a proiectului.

 Proiectul propus nu necesită parcurgerea celorlalte etape ale procedurii de evaluare adecvată .

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Chim. Mirela Aurelia RAICU**

 **Sef Serviciu CFM**

 **Ing.Elena MICU**

Intocmit

Camelia Ionescu

**Intocmit in 3 exemplare, din care : unul la titular, unul la dosarul obiectivului si unul la dosarul cu acte de reglementare.**